Alaitz Imaz

Alaitz Imaz TolosaEuskal herritar horren aukera pertsonala da euskal abizen hori Imaz formarekin idaztea. Izan ere, Euskaltzaindiak euskara batuan Imatz idatzi behar dela arautu du. Ikus Euskal Onomastikaren Datutegia. (Hernialde, Gipuzkoa, 1994) segalaria da. 2025eko abuztuan,Europako Sega Txapelketan txapeldunordea izan zen.  

 Bizitza 
Joxe Gabirondo gazteluar segalariarekin ikasi du.Ione : «Kirol zaharra, Europara begira», Berria, 2015-08-28. 

 Sega ibilbidea 
2013. eta 2015. urteetan, Euskal Herriko Bakarkako Segako Txapelketa irabazi zuen.«Joxe Gabirondo eta Alaitz Imaz txapeldun Euskal Herriko V. Sega Ligan», Uztarria, 2013-07-01.«Bixente Mitxelena eta Alaitz Imaz faborito nagusiak», Almitza Sega Elkartearen webgunea, 2015-06-17. Ordu erdiko edo ordubeteko lana egin behar izaten da, eta gero kiloen arabera zehazten da nor den garailea. 

2015ean hamargarren izan zen Munduko Txapelketan.«Pozik, baina aurkariak nagusi», Ataria.info, 2015-08-31.

2022ko uztailean Gipuzkoako Segalari txapelduna izan zen, Zizurkilgo Galardi baserriko belardietan egindako proban. Emakumezkoek 50 metro moztu zituzten. Emakumezkoetan bost segalarik hartu zuten parte. Irati Astondoa bigarren sailkatu zen eta Ainara Otamendi hirugarren, Jugatx Agirre eta Luixa Uzkudunen presentziarekin. 

2025eko ekainean Euskal Herriko bakarkako sega ligako txapelduna izan zen.

 Europako sega txapelketa 
2025eko abuztuan, bi urtean behin antolatzen den Europako Sega Txapelketan bigarrena izan zen.  Emakumezkoei dagokien lana saio bakarrean 35 metro karratuko sail bat ebakitzea da. Minutu baten bueltako lan da, esprintekoa. Europan txukuntasunari erreparatzen diote, eta horrek eskatzen du teknikoki egoki aritzea. Besteak beste, Euskal Herriko hemeretzi segalarik parte hartu zuten Bavariako Thundorf Airing herrian (Alemania) jokaturiko txapelketan, eta lau podiumetan izan ziren euskal ordezkariak. 14 eta 18 urte artekoen mailan, emaitza oank izan ziren. Nesketan, Izadi Arrospidek irabazi zuen, eta Inge Goikoetxea izan zen hirugarren. Mutiletan, Manex Olaitz sailkatu zen hirugarren. 

Imazen seigarren aldia izan zen Europako txapelketa batean, eta aurrekoetako posturik onena 2023an lortu nuen, Eslovenian: zazpigarren izan zen. Imazen aurretik, 1999an, Izaskun Larrarte izan zen txapelduna.
 Palmaresa 

 2013an, Euskal Herriko Bakarkako Segako Txapelduna 
 2015ean, Euskal Herriko Bakarkako Segako Txapelduna 
 2015ean, Munduko Txapelketan 10. postua
 2022an, Gipuzkoako Segalari Txapelduna

 2023an, Europako Segako txapelketan 10. postua 
 2025eko ekainean, Euskal Herriko bakarkako sega ligako txapelduna
 2025eko abuztuan, Europako Segako txapeldunordea 

 Erreferentziak 

 Kanpo estekak 

Kategoria:Segalariak
Kategoria:Hernialdetarrak